ওযেব ডেস্ক : নারদকাণ্ডে মুকুল রাযকে তলব করল সিবিআই‌। সকালেই মুকুল নিজাম পালেসে সিবিআই দফতরে হাজিরা দেন। সকাল থেকেই তাঁকে জেরা করছে কেন্দ্রীয় তদন্তসংস্থা। রবিবারই মুকুল রায়কে নোটিস পাঠায় কেন্দ্রীয় তদন্ত সংস্থা। সূত্রের খবর, নারদকর্তা ম্যাথু স্যামুয়েলের সঙ্গে তাঁর কী সম্পর্ক তা জানতে চায় সিবিআই। এদিন তাঁকে অডিও ট্রান্সক্রিপশন শুনিয়েও জেরা করা হয় বলে খবর। জেরার পর্ব এখনও চলছে। পাশাপাশি নারদকাণ্ডেই আজ ইডি-র দফতরে হাজিরা দেন শুভেন্দু অধিকারী। ইডির দ্বিতীয নেটিশে তিনি ইডি-র দফতরে আসেন। প্রথম নোটিশ তিনি এড়িয়ে যান। এদিন সাড়ে বারোটা নাগাদ তিনি ইডির দফতর থেকে বেরিয়ে আসেন। তবে কী নিয়ে তাঁকে জিজ্ঞাসাবাদ করা হয়েছে তা কিছু জানাননি শুভেন্দু। উল্লেখ্য, গত লোকসভা নির্বাচনের আগে রাজ্য রাজনীতি তোলপাড় করে দেন নারদ নিউজের বিস্ফোরক ভিডিও। সেখানে তৃণমূলের অনেক নেতা-মন্ত্রীকেই টাকা নিতে দেখা গেছে। নারদ নিউজের কর্তা ম্যাথু স্যামুয়েল টাকা ঘুষ দেন ওইসব নেতা-মন্ত্রীদের। তবে মুকুল রায়কে টাকা নিতে দেখা ‌যায়নি। কিন্তু তাঁর হয়ে টাকা নেন এক পুলিশ কর্তা। এমনটাই অভি‌যোগ।